《同郭师圣司空仲容探韵得江字》
宋代·冯时行

孤月流高天，分影遍千江。
我来无人境，亦复窥幽窗。
好客如佳月，开门辄摐摐。
月到客亦到，不隔山{左山上凶下儿}谾。
把手入茅庐，笑语钟新撞。
一鸣惊人友，更挟飞凫双。
连璧光照眼，老我心所降。
呼童洗瓦盏，竹叶倾册山缸。
清溪漱鸣玉，老树森高幢。
更招二三子，放怀山水邦。
分题得佳句，一字鼎可扛。
男儿树勋德，出手便可椿。
愿移诗句力，挽俗还纯厖。
惟予心已灰，庶几鹿门庞。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。